Snjallir ferðaþjónar? : eru ferðaþjónustuaðilar í Skagafirði að miðla upplýsingum til ferðamanna sem nota snjallsíma á ferðalögum sínum um Skagafjörð?
Tækninýjungar hafa haft mikil áhrif á ferðamennsku. Almenn notkun internetsins og útbreiðsla snjallsíma hafa gjörbreytt aðgengi ferðamannsins að upplýsingum og þetta hefur áhrif á upplifun og væntingar ferðamannsins, og gerir um leið nýjar kröfur til aðila í ferðaþjónustu. Markmið þessarar ritgerðar er að kanna hvort ferðaþjónustuaðilar í Skagafirði séu í takt við nýja tíma hvað varðar upplýsingamiðlun til ferðamanna. Til að kanna þetta var eftirfarandi rannsóknarspurning sett fram: Eru ferðaþjónustuaðilar í Skagafirði að miðla upplýsingum til ferðamanna sem nota snjallsíma á ferðalögum sínum um Skagafjörð? Til þess að kanna þetta var innihaldsgreiningu beitt. Innihaldsgreining er kerfisbundin athugun á skriflegum, hljóðrænum eða myndrænum gögnum til þess að greina mynstur svo hægt sé að nota tölfræðilegan kvarða til að álykta um efni rannsóknarinnar. Í þessari rannsókn var ein heimasíða (www.visitskagafjordur.is) greind og ályktað út frá henni. Rannsóknin leiddi í ljós að skagfirskir ferðaþjónar eru ekki að nýta sér tæknina til þess að koma til móts við ferðamenn sem nota snjallsíma á ferðalögum sínum um Skagafjörð þar sem nánast ekkert efni er ætlað snjallsímum eða nýtir sér þá möguleika sem internetið hefur uppá að bjóða.
Ferðamálafræði, Upplýsingamiðlun, Snjallsímar
Networked Digital Library of Theses and Dissertations